Grafies picardes

El grafie est l'maniére d’écrire eune lanque.

 El grafie du picard 

Ch’probléme del grafie picarde i s’pose dpui un boin moumint.

In 1903, Felix Fabart (Ech’ Tahon) écrivoait : 

L’meilleure orthougraphe à imployi , ch’étoit chelle qui, tout en amenant l’prounonciation à nous tayons, s’rapprouchoit l’puss’ du français d’à ch’l’heure, et j’ai laissii d’côté l’magnière baroque d’cheuss’ qui mettent des k bancroches, à tout bout d’champ, des apoustrophes n’en veux-tu, n’en v’lo, et qui habillent ches mouts picards comme os habille ches caromaros du mardi-gros (écrivure ach Tahon) 

In a chés grafies :  fonétike , analogique , Feller-Carton , …

 Grafie Feller-Carton 
Fernand Carton a avoyé ch'système Feller-Carton du Walon pou ch’picard.

Ch'système Feller est dit fonético-analogique.

vir eul'notation Feller-Carton édzeur ch' site intarnète à Fernand Carton = http://carton.fernand.free.fr/Notation%20Picard%20Feller%20Carton.pdf

 Grafie picarte fonétike 
Utilisé par Édouard Paris , Michel Lefèvre ou René Debrie  

 éstrait d' S’Sint Evanjil s’lon Sin Matiu par Édouèr Paris (1863)
18. Kant a l nésans éd Jézu-Kri, al ét arivé dél sort lô. S'mér Mari, k'a s'étoué marié ave Jôzé, ô tè rkonnu gros, pas k'al étoué dévnu insint par échl opérasion dé ss' Sint-Espri, dvan k'iz euch tè insann.
19. Konm Jôzé sn'onm étoué just, é k'i n'vôloué pouin l'dézonnoré, il avoué rézou dé l'rinvouéyé a muchtinpô.
20. Mé konm il étoué din l'pinsé lô, inn anj du Singnor li' ô aparu in sonj, pi li' ô di : Jôzé, fiu d' David, n' krindé pouin d' prinn ave vou Mari vô fanm ; kar ch'k'i gn'ô din hél ô tè foué pa ss'Sint-Espri.
21. E pi al éro in fiu, a ky' è'ch k'ô donnré l'non d' Jézu, chô veu dir, Sôveu ; pach ké ché srô li ki sôvrô sin peup, in l' délivran d' sé péché.

 exampes d'écrivures à René Debrie René Debrie, Lexique picard des parlers sud-amiénois,  Eklitra XL, Grandviyé, (1979) 
o n'on fwé inne rizé dèch k'o dizwé.
èche solèye i n'in rékeufe kwère inne.
sin gran père il étwé bourlyé, i y o fwé s'n'avalwèr in déchindan.
ch'é l' karu k'ale vo cherché ché bidé.

 Grafie picarte supradialectale (Lévèque-Braillon) 
André Lévêque il o présintééklitra, tradition picarde, liméro 7, paches 18-24 (1973). eune grafie uniformisante à l' « Premier colloque des lettres picardes » organisé par éklitra l'1 d'octobe 1972 à l'IUT d'Anmien. Il écrit aveuc des lètes qu'o pouvons lire d'pusieurs fachons. Ch'est pour avoèr eune écrivure supradialectale. Cht' grafie-lo al est uzée pèr Jean-Marie Braillon ( Franque In·niviérchitèie picàrte éd Qhiérache ).

In o par egzimpe:

qh  din qhère  pou l'lire kère o tchère.

gh  din ghife pou l'lire guife o djife.
Quèques ègzimpes éd grafie picarte

  API Feller-CartonFonétikeLévèque-BraillonVasseur (Vimeu)In françoé [kajεl] eune cayelle eun’ kayel eune tchielle une chaise [vàk] eune vake inne vak eune vaque une vache [pikar] picard pikar picàr picard [kõt] un conte in kont un conte un conte [kõt] Conte pi racantage Kont é rakantaj Conte et racontage Conte et racontage [...] ch'voïache  ch'voyache 'ch vò.yåche ch' vouéyage le voyage mason, moaison mwézon mazhon maison, mouaison maison [œr] eure eure heure heure [frwéd]  frwade frwéde frouéde froide avoèr ech souglou  avoér l'lhotchetMarie-Madeleine Duquef, Amassoér, Dictionnaire Picard-Français et Français-Picard,  Éditeu : Librairie du Labyrinthe , Anmien, 2004 avwer él souglou avouér éch souglou avoir le hoquet [õm] onme ome homme homme djife , guife djife , guife ghife djife visage kère, tchère kère, tchère qhère tchèr tomber Tiérache, Quiérache  Qhiérache Thiérache eune univarsitè ein•ne in•niviérchitèie une université

Édzeur ch' site éd L’ Ajinche pou ch’picàr (l'Agence pour le picard), in treufe pou ch’mot [kajεl] : caÿére / caÿéle  (chaise)   

Variantes = kayere, cayère, kéyèle, kéyère, kéyêre, cayelle, caïèle, caïéle, caillèle, ca-yère, cahiére, kéhiére, quahiére, caiére, quéhiére, kayèle, caïelle, cahière, cahielle, kéïère, ca.yèl', caiyère, kayelle, ca-yelle, caillère, kaïère, cahièle, cahiere, cayere, kiyèle, kayèl, caierehttps://web.archive.org/web/20100430212405/http://www.languepicarde.fr/

 Grafies din chés autes lanques 

 El grafie du frincé 

In frincé, l’ Académie française avec euss lifamote é'n’laisse point grandmain d’possibilités pou écrir.

I'a quind même pusieus grafies =

 fantasme ou phantasme ;  clé ou clef ; etc…

et pis tous chés écriveus i'n’ont point toudis  l’ grafie d’chés lifamotes conme par eximpe Raymond Queneau dins sin roman Zazie dans le métro (1959) avec euch'célép' « Doukipudonktan ! ».

In France, i'a itou chés gins qui sont pou eune ortografe alternatife ;  vire : 
Ortograf è-t une ortograf altèrnative du Françè. Une ortograf fonolojic, flèxible, cohérante é normalizé.  (in frincé altérnatif) ;  http://www.ortograf.net/

 El grafie du Walon 

Sistème Feller = Ech systèm' Feller pou l'grafie du  walon a'té avanché pèr Jules Feller (1859-1940) Bulletin de la société Liégeoise de Littérature wallonne, tome 41, (1), 1900.

 Notes pi référinches 

 René Debrie, Eche pikar bèl é rade, Omnivox (1983)

 Alain Dawson, Le picard de poche, Assimil évasion (2003)
 Gaston Vasseur, Dictionnaire des parlers Picards du Vimeu (Somme), Nouvelle édition, SIDES, Fontenay-sous-Bois (1998).
 René Debrie, Eche pikar bèl é rade, Omnivox (1983)

 Loïens intarnètes 

 http://chtimipicard.free.fr/
catégorie:Langue picarde